Der er nu gået cirka et år siden vi sidste havde generalforsamling – endelig en periode næsten uden Corona nedlukninger o.lign. Det har også betydet at vi igen har kunnet have vores traditionelle aktiviteter herunder vores julefrokost, der igen var en succes.

Ellers har perioden været præget af planlægningen af klubudstillingen TAK23 som vi afholdte i denne weekend. Efter min mening en stor succes.

1. Medlemmerne.

Medlemstallet var pr. 31-12-2022 49 A-medlemmer, 0 ungdomsmedlem og 5 C medlemmer, i alt 54 medlemmer. Pr 31-12-2021 var der lidt usikkerhed om det endelige medlemstal og vi havde registreret 57 A-medlemmer og 6 C-medlemmer men efter en gennemgang af medlemmer kombineret med det almindelige frafald er kassereren kommet til de tidligere nævnte tal.

2. Møder.

Vi holder møde i dette dejlige lyse lokale og ved at vi har det hver uge kan vi være sikre på at beholde det. Vi har et godt samarbejde med Idrætscentret, hvor vi også sidder i brugerrådet.

Der har været mange gode møder med auktioner og foredrag. Vi har hørt følgende foredrag:

|  |
| --- |
| **2022** |
| **Medlemmerne viser hvad de samler på og eksempler på sjove/spændende ting fra samlingerne** |
| **Niels Erik Thunbo Pedersen: Tidlig dansk luftpost** |
| **Lars Peter Svendsen om Krone Scepter Sværd, 1864** |
| **Martin Pingel om Danmarks frimærkeprogram** |
|  |
| **Indtil nu i 2023:** |
| **Ole Løfgren Jakobsen om Læsøs posthistorie** |
| **Erland Hansen om Gentoftes Posthistorie** |

Ud over dette har vi afholdt en række optaktsmøder til TAK23 samt i sensommeren 2023 introducerede vi et sommermøde på Cafe Alex den 27. august – Det var også et vellykket arrangement.

Også i 2022 trak auktionerne mange deltagere.

|  |  |
| --- | --- |
| Årstal | salg |
| 2013 | 4.600 |
| 2014 | 4.615 |
| 2015 | 6.885 |
| 2016 | 16.602 |
| 2017 | 19.282 |
| 2018 | 18.148 |
| 2019 | 7.105 |
| 2020 | 9.280 |
| 2021 | 2.250 |
| Forår 2022 | 3.749 |
| Efterår2022 | 8.300 |

3. Andre aktiviteter.

- Klubben sælger indstiksbøger, hængsler og pergamynposer, hvilket er et tilbud som benyttes af nogle af vores medlemmer.

* Køb af materiale til opsplitning: Klubben har i perioden kun købt mindre partier. Til gengæld får vi løbende mange donationer som efterfølgende formidles videre. Vi er nu i gang med igen at købe materiale, hvilket er en arbejdsopgave som varetages af vores Auktion-indkøbs udvalg.

4. Organisationer og aktiviteter.

DFF: Perioden har været præget af den nye bestyrelses arbejde med ændringer af DFF’s regnskabsmåder mm.

I september 2022 blev der afholdt Repræsentantskabsmøde i Nyborg, hvor den nye bestyrelse fremlagde deres resultater. Som bekendt sidder Niels Erik Thunbo Pedersen i DFF’s bestyrelse.

--------------------------------------------------------------------------------------------------

FÆLLESKLUBBERNE:

Vi deltog som sædvanligt i spørgekonkurrencen blev afholdt i Frederikssund. Desværre var den aflyst i 2022 men den blev afholdt fornyeligt her i 2023, hvor et hold fra vores klub fik en 5. plads.

Hillerød samler nu programmet for de danske klubber samt de svenske, som ønsker det. Det er et led i, at lave et tættere samarbejde mellem klubberne i Nordsjælland og Skåne.

I november blev der igen afholdt Fællesklubbernes byttedag og generalforsamling. Vi står igen i år for dette arrangement søndag den 19. november 2023.

4-ESSER:

I år har vi fortsat samarbejdet med andre klubber om en reklamefolder. Det er Gentofte, Herlev og Birkerød der udarbejder et fælles program. Det har været fremlagt mange steder. Desuden samarbejder vi om filatelistdagen i februar samt ”formaliserede” byttemøder hos hinanden.

5. Udstillere fra Birkerød Frimærkeklub på udstillinger:

Jeg har ikke viden om deltagelse i udstillinger i 2022 udover Propagandaudstillingen POST22, der markerede Posthistorisk Selskabs 50 års jubilæum. Niels Erik Thunbo deltog her i dette arrangement.

INTERNETTET:

Hjemmeside: Vores hjemmesider birkefrim.dk er fortsat aktiv mens indholdet fra tak16.dk er lagt ind på birkefrim.dk.

Post ved brug af e-mail

Vi sender mails ud om auktioner mm.

STØRRE ARRANGEMENTER

Som nævnt har vi i weekenden 18.-19. marts 2023 afholdt klubudstillingen TAK23 med stor succes, hvor flere af klubbens medlemmer deltog som udstillere, dommere og ikke mindst hjælpere – Et stort tillykk og tak til de deltagende.

6. Julemøde:

December 2022 afholdt vi vores 19. juleafslutning med god mad, øl, snaps og ægtefælle for dem som havde lyst til det. Med en pris på kun 50 kr. er det muligt for alle at deltage. Vi planlægger at gentage succesen december 2023 endnu en gang i Galleriet, Johan Mantziusvej 7A, Birkerød, hvor vi starter kl. 18:30.

7.Jubilarer

I 2023 er der efter hvad jeg har registreret ingen jubilarer.

8. Fremtiden.

Arbejdet med at holde klubben i live er større og større pga. konkurrencen med så mange andre fritidstilbud, samt uden tvivl den stigende alder blandt medlemmerne. Er der nogen der har ideer til hvordan vi kan vise flaget er de meget velkomne.

Formidling af indkøbt og doneret materiale:

Søren Lotz og Leif Schmidt gør et stort arbejde med at anskaffe, ordne og ikke mindst videreformidle materiale til vores medlemmer og gæster på vores Forårs- og Efterårsauktion samt på flere småauktioner i løbet af sæsonen. Det er mit indtryk at dette arbejde er meget velkommen blandt medlemmerne og jeg vil gerne sige tak for en store arbejdsindsats.

9. Tak.

Til slut vil jeg gerne takke alle de mange medlemmer der har støttet bestyrelsen i sit arbejde ved større arrangementer og ikke mindst i forbindelse med TAK23.

Jeg vil også rette en varm tak til bestyrelsesmedlemmerne og suppleant, som har gjort et stort arbejde.

Til dem der hjælper giver vi hvert år til generalforsamling en flaske vin. I år bliver det så:

* Finn Parbst for at varetage rollerne som revisor og som dirigent ved denne generalforsamling. En stor tak for indsatsen!

Niels Kristian Hansen

Formand Birkerød Frimærkeklub